**PROCEDURA DE EVALUARE SI SELECTIE A PROIECTELOR**

**aferenta masurilor de finantare din Strategia de Dezvoltare Locala**

**sursa de finantare: masura 19 LEADER din PNDR 2014-2020**

Aprobata prin Decizia Consiliului Director nr. 6 din data de 17.08.2017

In conformitate cu Cap. XI al SDL – ”Procedura de evaluare și selecție a proiectelor depuse în cadrul SDL” aprobată de către DGDR AM PNDR inclusiv etapa de soluționare a contestațiilor si cu Ghidul de implementare a sub masurii 19.2 “Sprijin pentru implementarea actiunilor in cadrul Strategiei de Dezvoltare Locala”

## Procedura de evaluare și selecție

**I. Lansarea apelului pentru proiecte**

Asociatia Microregiunea Tara Hategului-Tinutul Padurenilor GAL (GAL TH-TP) asigură informarea publică în legatură cu sesiunile și cerințele de depunere a proiectelor/cererilor de finanțare, primirea si înregistrarea proiectelor. **Perioada de depunere a proiectelor este precizata in Apelurile de Selectie lansate de catre GAL TH-TP, fiind de minim 30 de zile calendaristice de la data lansarii apelului.**

Anunțul de selecţie va fi publicat pe pagina de internet a GAL TH-TP și pe alte medii de informare. De asemenea, apelul de selecţie va fi disponibil pe suport de hârtie, urmând să fie afișat la sediul GAL TH-TP și la sediile primăriilor și/sau într-un ziar local. Anunțul de selecţie include, cel puţin, următoarele informaţii:

a. Data limită de depunere a proiectelor (inclusiv ora).

b. Intervalul orar în care se pot depune proiectele pe durata perioadei de depunere a acestora.

c. Adresa unde se vor depune proiectele.

d. Suma alocată sesiunii de selecţie.

e. Suma minimă/maximă care poate fi solicitată de către un potenţial beneficiar.

f. Date de contact pentru obţinerea de informaţii suplimentare.

**II.** **Evaluarea și selectarea proiectelor** Selecţia proiectelor în cadrul GAL TH-TP va fi realizată de către un Comitet de Selecție( CS). Comitetul de Selecție a proiectelor are 7(sapte) membrii de drept (2 UAT, 2 mediul de afaceri, 3 ONG) și 7(sapte) membri supleanți(2 UAT, 2 mediul de afaceri, 3 ONG), iar Comisia de Solutionare a Contestațiilor are 7(sapte) membrii de drept (2 UAT, 2 mediul de afaceri, 3 ONG) și 7(sapte) membri supleanți(2 UAT, 2 mediul de afaceri, 3 ONG). **Comitetul de Selectie are membrii total diferiti fata de Comisia de Solutionare a Contestatiilor.**

|  |
| --- |
| **Membrii (atat membrii de drept cat si supleanti) din Comitetul de Selectie si din Comisia de Solutionarea Contestatiilor vor fi numiti si/sau inlocuiti (dupa caz) prin Hotarare/Decizie a Consiliului Director al Asociatiei Microregiunea Tara Hategului-Tinutul Padurenilor GAL.** |

Toți membrii sunt reprezentanți ai partenerilor și respectă urmatoarea împarțire pe sectoare: ponderea reprezentanților organizațiilor ce provin din mediul privat și societatea civilă este mai mare de 50 % din totalul membrilor. Selecția proiectelor se va face aplicând regula “dublului cvorum”, respectiv pentru validarea voturilor, este necesar ca în momentul selecției să fie prezenți cel puțin 50% din membrii Comitetului de Selecție/Comisiei de Contestații, din care peste 50% să fie din mediul privat și societatea civilă. De asemenea în componența Comitetului de Selecție/Comisiei de Contestații nu va exista un grup de interese dominant, care să dețină mai mult de 49% din drepturile de vot.

**Pentru transparența procesului de selecție a proiectelor, la aceste selecții va lua parte și un reprezentant al Ministerului Agriculturii și Dezvoltării Rurale, din cadrul Compartimentului de Dezvoltare Rurală de la nivel regional aflat în subordinea MADR, care va semna pe Raportul de Selecție.**

Avizarea Raportului de Selecție de către reprezentantul AM-PNDR-CDRJ reprezintă garanția faptului că procedura de selecție a proiectelor s-a desfășurat corespunzător și s-au respectat principiile de selecție din fișa măsurii din SDL, precum și condițiile de transparență care trebuie asigurate de către GAL TH-TP. Raportul de Selecție va fi datat, avizat și de către Reprezentant legal al GAL TH-TP sau de un alt membru al Consiliului Director al GAL TH-TP mandatat în acest sens.

**Evaluarea și selectarea proiectelor se va face conform „Procedurii de evaluare și selectare a proiectelor„ astfel:**

Proiectele se vor depune în cadrul unei sesiuni de depunere lansate, se vor înregistra la sediul operational GAL TH-TP, iar **conformitatea** acestora se va realiza la data depunerii proiectului de catre solicitant în baza **Fișei de verificare a conformității (FORMULAR F1 GAL TH-TP)**

Verificarea conformității constă în verificarea Cererii de finanţare:

* dacă este corect completată;
* dacă este numerotată, ștampilată etc;
* dacă este prezentată atât în format tipărit cât şi în format electronic;
* dacă anexele tehnice şi administrative cerute sunt prezente în forma solicitată, precum şi valabilitatea acestora (dacă este cazul).

În cazul în care expertul verificator descoperă o eroare de formă, proiectul nu este considerat neconform.

**Erorile de formă** sunt erorile făcute de către solicitant în completarea Cererii de Finanţare,care sunt descoperite de experţii verificatori ai GAL TH-TP, dar care, cu ocazia verificării conformităţii, pot fi corectate de către aceştia din urmă pe baza unor dovezi/ informaţii prezentate explicit în documentele anexate Cererii de Finanţare.

Necompletarea unui câmp din Cererea de Finanţare nu este considerată eroare de formă.

**Solicitantul care a renunţat, în cursul procesului de evaluare, la o Cerere de Finanţare conformă,**

**nu o mai poate redepune în aceeaşi sesiune de depunere a proiectelor de investiţii.**

**Aceeaşi cerere de finanțare poate fi declarată neconformă de maximum două ori pentru aceeaşi sesiune de proiecte.**

După verificare pot exista două variante:

* Cererea de finanțare este declarată neconformă;
* Cererea de finanţare este declarată conformă;

Cererile de finanţare conforme vor trece la etapa de verificare a eligibității.

**Eligibilitatea** se va verifica în baza **Fișei de verificare a eligibilității (FORMULAR F2 GAL TH-TP) de către experții evaluatori.** Evaluatorii au la dispoziție maxim 30 zile lucratoare pentru evaluarea fiecărui proiect, la care se adaugă răspunsul la informații suplimentare, dacă este cazul.

 Dacă experții evaluatori consideră necesar pot solicita informații suplimentare solicitanților (se va folosi **F4 GAL TH-TP** - **Fișa de solicitare informații suplimentare**), iar aceștia au obligația sa răspundă în maxim 5 zile lucrătoare, în sens contrar cererea de finanțare va fi declarată neeligibilă.

De asemenea, dacă se consideră necesar experții evaluatori pot efectua vizite în teren în scopul asigurării că datele și informațiile cuprinse în anexele tehnice și administrative corespund cu elementele existente pe amplasamentul propus, în sensul corelării acestora. Concluzia privind respectarea condițiilor de eligibilitate pentru cererile de finanțare pentru care s-a decis verificarea pe teren se va da numai după verificarea pe teren.

În cazul în care GAL TH-TP va proceda la verificarea în teren a proiectului solicitantul va fi notificat cu privire la acest aspect, si la finalul vizitei in teren, acestuia i se va înmâna o copie a

**Fișei de verificare pe teren - F5 GAL TH-TP**.

**Selecția proiectelor** se va realizaîn cadrul Comitetul de Selecție, ulterior întocmirii unei liste a proiectelor declarate eligibile și a realizării unei propuneri de punctaj pe fiecare proiect, conform formularului **Fișa de verificare a criteriilor de selecție - F3 GAL TH-TP**.

**Pentru această măsură punctajul minim este de 20 puncte și reprezintă pragul sub care nici un proiect nu poate intra la finanţare.**

**Proiectele al căror punctaj va fi stabilit, în urma evaluării, sub punctajul minim aferent aceste măsuri vor fi declarate neeligibile și nu vor mai intra în procesul de selecție.**

Comitetul de selecție al GAL TH-TP trebuie să se asigure de faptul că proiectul ce urmează a primi finanțare se regăsește în obiectivele propuse în SDL și se încadrează în planul financiar al GAL TH-TP și de asemenea, de faptul că implementarea proiectului reprezintă o prioritate în vederea implementării strategiei. Proiectele care nu corespund obiectivelor și prioritaților stabilite în SDL pe baza căruia a fost selectat GAL TH-TP, nu vor fi selectate în vederea depunerii la AFIR.

În funcție de relevanța proiectului pentru strategia SDL, de punctaj, de numărul de proiecte depuse, de alocarea disponibilă, Comitetul de Selecție va decide care sunt proiectele care vor fi selectate pentru finanțare.

Rezultatul ședintei Comitetului de Selecție va fi un Raport de Selecție, care după caz, poate fi intermediar sau final, iar în cadrul acestui raport vor fi consemnate proiectele retrase, neeligibile, eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție. In cazul in care nu exista contestatii Raportul intermediar devine Raport final.

**IMPORTANT!**

Fiecare persoană implicată în procesul de evaluare și selecție a proiectelor de la nivelul GAL TH-TP (evaluatori, membrii Comitetului de Selecție și membrii Comisiei de soluționare a contestațiilor) are obligația de a respecta prevederile OUG nr. 66/2011, cu modificările și completările ulterioare, privind evitarea conflictului de interese și prevederile Cap. XII al SDL – ”Descrierea mecanismelor de evitare a posibilelor conflicte de interese conform legislației naționale”. În acest sens, premergător procesului de evaluare și selecție, persoanele implicate de la nivelul GAL TH-TP (inclusiv experții cooptați, în cazul externalizării serviciilor de evaluare) vor completa o declarație pe proprie răspundere privind evitarea conflictului de interese .În cazul în care experții OJFIR/CRFIR care verifică încadrarea proiectului constată că în Declarațiile pe propria răspundere nu sunt menționate toate aspectele solicitate, proiectul va fi declarat neconform.

Dacă, în urma verificărilor ulterioare, realizate de departamentele AFIR/ DGDR AM PNDR/ MADR se constată că nu s-au respectat regulile de evitare a conflictului de interese, așa cum sunt definite în legislația în vigoare, proiectul va fi declarat neeligibil, iar dacă a fost finanțat se va proceda la recuperarea sumelor conform legislației în vigoare.

**„Procedura de evaluare și selectare a proiectelor”** se poate consulta pe pagina web a GAL TH-TP [http://tarahategului-tinutulpadurenilor-GAL TH-TP.ro/](http://tarahategului-tinutulpadurenilor-gal.ro/)

Raportul de Selectie va fi publicat pe pagina de internet a GAL TH-TP in maxim 5 (cinci) zile lucratoare de la data evalauarii ultimului proiect depus . După emiterea raportului, în urma ședintei Comitetului de Selecție a proiectelor, GAL TH-TP va publica pe pagina proprie de web **Raportul de Selecție Intermediar** și va transmite solicitanților notificare în scris cu privire la rezultatele selecției **(Notificarea beneficiarului – F7 GAL TH-TP**), dându-le posibilitatea celor nemulțumiți de rezultatele selecției să depună contestație la sediul operațional GAL TH-TP în maxim 5 (cinci) zile de la primirea notificării. Contestațiile, semnate de beneficiari, vor fi depuse, personal sau trimise prin poșta/ fax/ email, cu confirmare de primire, la sediul operational GAL TH-TP.

Dacă vor exista contestații, proiectele contestate vor fi reverificate, urmând ca după reverificare să fie convocată Comisia de Soluționare a Contestațiilor, conform Procedurii de soluționare a contestațiilor care se poate consulta pe pagina web a GAL TH-TP : [http://tarahategului-tinutulpadurenilor-GAL TH-TP.ro/](http://tarahategului-tinutulpadurenilor-gal.ro/)

În urma acestei ședințe va rezulta un **Raport de Contestații**, care va fi publicat pe site in maxim 5(cinci) zile lucratoare de la solutionarea ultimei contestatii inregistrate, și în baza căruia vor fi notificați contestatarii. În baza acestui Raport de Contestații, Comitetul de Selecție a proiectelor va emite **Raportul de Selecție Final**. În Raportul de Selecție Final vor fi evidențiate proiectele declarate eligibile sau selectate în baza soluționării contestațiilor. Contestațiile se soluționează în maxim 10 (zece) zile lucratoare de la înregistrarea contestației la GAL TH-TP, termenul incluzând și notificarea solicitantului. Raportul întocmit de Comisia de soluționare a contestațiilor, cuprizând rezultatul contestațiilor este semnat de membri și secretar și aprobat de Președintele Comisiei de soluționare a contestațiilor și este comunicat managerului GAL TH-TP pentru a fi postat pe site-ul GAL TH-TP. O copie a Raportului de contestații se va comunica și Comitetul de Selecție. Raportul de contestații se postează pe site-ul GAL TH-TP cel târziu în ziua următoare aprobării lui și trasmiterii acestuia. Componența Comitetului de Selecție și a Comisiei de Soluționare a Contestațiilor este stabilită de către organele de decizie ale GAL TH-TP (Consiliul Director).

|  |
| --- |
| **Toate verificările se realizează în baza unor fișe de verificare elaborate la nivelul GAL TH-TP, datate și semnate de experții evaluatori.** |
| **Toate verificările efectuate de evaluatori vor respecta principiul de verificare ‘’4 ochi’’, respectiv, vor fi semnate de către doi experți.** |

Redam integral textul din SDL care se refera **Procedura de evaluare si selectie a proiectelor depuse in cadrul SDL- capitolul XI**

|  |
| --- |
| **Selecția proiectelor se efectuează de către GAL și parcurge în mod obligatoriu toate etapele prevăzute în Cap. XI al SDL – ”Procedura de evaluare și selecție a proiectelor depuse în cadrul SDL” aprobată de către DGDR AM PNDR inclusiv etapa de soluționare a contestațiilor.**  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. **Procedura de evaluare si selectie a proiectelor depuse in cadrul SDL- capitolul XI**

**Va prezentam mai jos continutul exact al capitolului XI cuprins in SDL si aprobat de MADR**Prezenta procedura de evaluare si selectie a proiectelor din cadrul SDL a fost elaborata in conformitate cu procedura similara aferenta perioadei 2007-2013/2015 si actualizata cu prevederile actuale; precizam ca GAL-ul nu a inregistrat nereguli si contestatii in exercitiul financiar precedent. Procedura de selectie elaborata de GAL cuprinde informatii referitoare la componenta si obligatiile Comitetului de Selectie (CS) si a Comisiei de Solutionare a Contestatiilor (CSC), informatii privind primirea, evaluarea, selectia proiectelor, rapoarte de selectie, alte informatii relevante. GAL-ul lansează pe plan local, prin publicare pe site-ul propriu, afișare la sediul GAL și la sediile OJFIR și CDRJ și folosind mijloacele mass-media, apeluri de selecție a proiectelor, conform priorităților descrise în strategie.CS este alcatuit din 7 membrii ai parteneriatului (2 UAT, 2 mediul privat, 3 societatea civila), din care peste 51% mediul privat, societatea civila (inclusiv persoane fizice) si sub 50% public. Pentru fiecare membru al comitetului de selectie s-a stabilit un membru supleant. CS este validat de catre organele de decizie si control ale GAL: Adunarea Generala si Consiliu Director. CSC este alcatuit din 7 membrii ai parteneriatului, alti decat membrii CS, respectand structura CS, respectiv peste 51% mediul privat, societatea civila si sub 50% public.Selecția proiectelor se face aplicând regula de „dublu cvorum”, respectiv pentru validarea voturilor, în momentul selecției o sa fie prezenți cel puțin 50% din membrii CS, din care peste 50% să fie din mediul privat și societatea civilă, organizațiile din mediul urban reprezintă mai puțin de 25%. Pentru transparența procesului, la selecție va lua parte și un reprezentant al MADR de la nivel județean- CDRJ. Potențialul beneficiar își depune proiectul la secretariatul GAL, sub forma Cererii de Finanțare și a documentelor anexă, respectand cerintele din apelul de selectie, ghidul solicitantului, maualul de procedura. Selecția proiectelor se efectuează de către GAL. Criteriile de selecție vor fi conform Ghidurile Solicitantului si SDL aferente măsurilor în care se încadrează proiectele.CS stabilește punctajul criteriilor de selecție conform Ghidul Solicitantului si SDL, astfel încât punctajul maxim acordat să nu depășească 100 de puncte.Pentru proiectele atipice, GAL va utiliza criteriile de selecție menționate în fișele măsurii din SDL. GAL va stabili punctajul acordat pentru fiecare criteriu de selecție, astfel încât, punctajul maxim pe proiect să nu depășească 100 de puncte, punctajul minim pe proiect și criteriile de departajare ale proiectelor cu același punctaj.GAL-ul poate să solicite beneficiarului clarificări referitoare la îndeplinirea condiţiilor de conformitate, eligibilitate şi selecţie, dacă este cazul. Nu se vor lua în considerare clarificările de natură să completeze/modifice datele inițiale ale proiectului depus. GAL va întocmi și completa o „Fișa de Verificare a criteriilor de selecție”, care trebuie să cuprindă toate criteriile de selecție și punctajul aferent acestora.După încheierea primei etape de verificare și selecție, GAL-ul va realiza un Raport de Selecție Intermediar care va fi publicat pe site-ul propriu al GAL. GAL-ul va înștiința solicitanții asupra rezultatelor procesului de evaluare și selecție. Beneficiarii ai căror proiecte nu au fost selectate, pot depune contestații la sediul GAL. Contestațiile primite vor fi analizate de GAL în baza unei proceduri interne proprii.După încheierea procesului de evaluare și a etapei de soluționare a contestațiilor (dacă este cazul), CS va întocmi un Raport de selecție Final care va fi publicat pe pagina proprie de web si îl va afișa la sediul GAL-ului și la sediile UAT-urilor membre GAL- 26 comune, cu acordul acestor instituții. GAL va înștiința solicitanții asupra rezultatelor procesului de evaluare și selecție.Fiecare persoană implicată în procesul de evaluare și selecție a proiectelor de la GAL (angajați GAL, membrii CS și membrii Comisiei de Soluționare a Contestațiilor) va semna o Declarație pe propria răspundere privind evitarea conflictului de interese, cu referire la prevederile art. 10 și 11 din OG 66/2011, Secțiunea II – Reguli în materia conflictului de interes.Pentru a beneficia de sprijin tehnic, GAL va solicita OJFIR/CDRJ să desemneze un expert care să participe ca observator la întâlnirile Comisiei de Contestații. În acest sens, la cinci zile după încheierea termenului de primire a contestațiilor, în cazul în care au fost depuse contestații, GAL va transmite structurilor teritoriale ale AFIR/MADR o astfel de solicitare și va informa CRFIR, OJFIR sau CDRJ, despre primirea contestațiilor. Reprezentantul OJFIR/CRFIR/CDRJ se va asigura de corectitudinea desfășurării procesului de soluționare a contestațiilor și va aviza, prin semnătură, **Raportul de contestații**. În cazul în care reprezentantul AFIR/CDRJ constată nereguli, va consemna neregulile în Raportul de contestații și va înainta un raport de informare către GAL și către conducerea instituției pe care o reprezintă, în vederea luării deciziilor care se impun.În urma soluționării eventualelor contestații, **Comisia de Soluționare a Contestațiilor** va elabora un Raport de Contestații, care va fi semnat de către membrii Comisiei și de către reprezentantul AFIR/CDRJ (în cazul în care acesta participă la întâlnirile comisei de contestații) și va fi înaintat CS al GAL. GAL-ul va publica pe pagina de web proprie Raportul de Contestații. **Tabel cu componența Comitetului de Selecție**

|  |
| --- |
| PARTENERI PUBLICI 28,5% |
| **Partener** |

|  |
| --- |
| **Functia in CS** |

 |

|  |
| --- |
| **Tip/observatii** |

 |
| UAT  | Membru-2 membrii din 2 UAT-uri | Administratie publica locala |
| UAT  | Membru supleant- 2 membrii din 2 UAT | Administratie publica locala |
| PARTENERI PRIVAŢI 28,5% |
| **Partener** |

|  |
| --- |
| **Functia in CS** |

 |

|  |
| --- |
| **Tip/observatii** |

 |
| SC/PFA/II  | Membru- 2 membrii din 2 organizatii | Mediul privat |
| SC/PFA/II | Membru supleant- 2 membrii din 2 organizatii | Mediul privat |
| SOCIETATE CIVILĂ 43% |
| **Partener** |

|  |
| --- |
| **Functia in CS** |

 |

|  |
| --- |
| **Tip/observatii** |

 |
| ONG  | Membru- 3 membrii din 3 ONG | Societatea civila |
| ONG  | Membru supleant- 3 membrii din 3 ONG | Societatea civila |
| PERSOANE FIZICE RELEVANTE (maximum 5%) |

 |